Joaquín Goyache Goñi

Joaquín Goyache Goñi (Iruñea, 1962) 2019tik Madrilgo Unibertsitate Konplutentseako errektorea eta Sanitate Animaleko katedraduna da.

 Biografia 
Iruñean jaio zen eta albaitaritza ikasketak egin zituen Madrilgo Unibertsitate Konplutentsean. 1985ean lizentziatu zen eta 1991n doktoretza lortu zuen unibertsitate berean. Ondoren, doktoretza-ondoko egonaldia egin zuen Washington Estatuko Unibertsitatean, Ramón Areces Fundazioaren beka bati esker.

UCMn ibilbide luzea egin du kudeaketa lanetan: Albaitaritza Fakultateko dekanoa (2003-2011), Udako Ikastaroen zuzendaria eta antolakuntza zein graduondoko bikerrrektorea izan zen José Carrillo Menéndezen agintaldian.

2019ko apirilaren 3an errektore hautatu zuten, Carlos Andradas ordeztuz. 2023ko martxoan kargua berritu zuen, botoen %54,9arekin.

 Ikerketa eta irakaskuntza 
Sanitate Animaleko sailean eta VISAVET zentroanhttps://www.visavet.es/es/visavet/personal/joaquin_goyache_goni.php egin du lan. Bere ikerketak animalia basatien gaixotasun transmitigarrietan, mikrobiologian eta immunologian zentratu dira. 120 artikulu zientifiko baino gehiago argitaratu ditu eta 12 doktoretza-tesi zuzendu ditu.

 Agintaldiko gertaera nabarmenak 

 Isabel Díaz Ayusoren izendapena 
2023an, polemika handia sortu zen unibertsitateak Isabel Díaz Ayuso Madrilgo Erkidegoko presidenteari "Alumni Ilustre" izendapena eman ziola eta. Irakasle eta ikasle askok salatu zuten izendapena errektoretzak inposatu zuela, Fakultateko Batzarretik igaro gabe.https://www.eldiario.es/madrid/somos/denuncian-rectorado-ucm-impuso-nombrar-ayuso-alumna-ilustre-voto-profesores_1_9806750.htmlhttps://www.eldiario.es/madrid/somos/rector-complutense-justifica-titulo-alumna-ilustre-ayuso-preside-comunidades-importantes-espana_1_9934416.html

 Palestinaren aldeko kanpaldia 
2024ko maiatza eta ekaina bitartean, ikasleek kanpaldia egin zuten Moncloako campusean Gazako genozidioa salatzeko.https://www.elsaltodiario.com/genocidio/acampada-universidad-complutense-esporas-del-15m-han-germinado-palestina Ikasleek Israeli boikota egiteko eta harremanak eteteko eskatu zioten Goyacheri.https://www.instagram.com/p/C6wSNUMIfG2/ Protestak hilabete iraun zuen akordio zehatzik lortu gabe.https://www.elmundo.es/madrid/2024/06/08/666425edfc6c83df3b8b45a4.html

 Begoña Gómez auzia eta desinputazioa 
2024an, Goyache ikertu gisa deitu zuen Juan Carlos Peinado epaileak, Begoña Gómezen (Espainiako presidentearen emaztea) katedra baten inguruko ustezko irregulartasunengatik.https://www.eldiario.es/politica/ultima-hora-actualidad-politica-directo_6_11539727_1108956.html Hala ere, 2025eko maiatzaren 16an, Madrilgo Probintzia Auzitegiak Goyacheren aurkako inputazioa baliogabetu zuen, oinarririk ez zuela iritzita eta prozesu judiziala itxiz.https://elpais.com/espana/2025-05-16/la-audiencia-de-madrid-desimputa-en-el-caso-begona-gomez-al-rector-de-la-ucm-y-a-guemes.html

 Erreferentziak 

 Kanpo estekak 

Kategoria:Iruñean jaioak
Kategoria:Madrilgo Unibertsitate Konplutentseko ikasleak
Kategoria:Madrilgo Unibertsitate Konplutentseko irakasleak
Kategoria:Madrilgo Unibertsitate Konplutentseko errektoreak
Kategoria:Euskal Herriko mikrobiologoak